**I курс**

**рус төркемендә укучы балалар**

 **өчен татар әдәбиятыннан дәрес эшкәртмәләре**.

  **Г. Исхакыйның тормышы һәм иҗаты**

*( 2 сәгать дәрес бирелә)*

*1-2 нче дәресләр*

**Максатлар:**Г. Исхакыйның тормышы һәм иҗаты турында башлангыч мәгълүмат бирү; танышу максаты белән уку күнекмәләрен үстерү; Г. Исхакый иҗатына кызыксыну уяту.

**Җиһазлау:** дәреслек, сүзлекләр, язучының портреты, китаплар күргәзмәсе.

 **Дәрес барышы**.

1. **Оештыру.**

**II.Актуальләштерү**

1.Әңгәмә кору.

Сораулар:

*Хәзер татар теле дәресеме?*

*Рус әдәбияты дәресләрендә сез нишлисез?*

*Яраткан язучыларыгыз кем­нәр?*

*Татар шагыйрьләреннән кемнәрне беләсез?*

*Татар язучыларыннан кемнәрне атый аласыз?*

*Сез нинди әсәрләр укырга яратасыз?*

*Үткән дәрестә нәрсә турында сөйләштек?*

2. Өй эшен тикшерү.

а)Башта кайбер сүзләр, сүзтезмәләр һәм җөмлә калыплары кабатлана. Б) б)Укучылар аларны чиратлашып тәрҗемә итә бара­лар:

*Исторические события, Первая мировая война, образу­ется, печатается, политическое движение, расцветает.* Ан­нары укучыларга эчтән кабатлап чыгу өчен вакыт бирелә.

в)Соңыннан такта янына бер укучы чакырыла һәм ул, күрсәтмә әсбаплардан файдаланып, белгәннәрен сөйли. Башкалар аның сөйләвен игътибар белән тыңлыйлар, ахырдан сораулар бирә­ләр. Укытучы аларның җавапларын бәяли һәм билге куя.

**III. Г. Исхакыйның иҗаты белән таныштыру.**

**1.Сүзлек эше.**

Укучылар биографик белешмә текстындагы яңа сүзләрне үзләштерәләр: *угыл* (ул) — сын; *гашыйк* — влюблен(ный); *зиндан* — тюрьма; *тартышу* — борьба, противостояние; ***мөгаллим*** (укытучы) — учитель; *олуг* (бөек) — великий; *эшчәнлек* — деятельность; *бозып* — иска­зив; *тулысынча* — полностью*; акларга* — оправдать.

 **2. Дәреслек белән эш.**

Укучылар дәреслектә бирелгән мәгълүматны эчтән укып чыгалар. Алга таба 3 укучы текстны 3 өлешкә бүлеп, кычкырып укый. Текстның эчтәлеген аңлау дәрәҗәләрен ачыклау максатыннан, түбәндәге эшләр оештырыла.

 а) Тәрҗемә эше.

Укытучы русча җөмләләр әйтә, укучылар тексттан татарчасын табып укыйлар.

 б)Сорауларга җавап.

Башта укучылар, тексттан кирәкле мәгълүматны табып, сорауларга җавап бирәләр:

 –*Г. Исхакыйның белем алуы һәм аның беренче әсәрләре турында сез нәрсәләр белдегез?*

*–Аның XX йөз башында язылган әсәрләренең исемнәре русчага ничек тәрҗемә ителә?*

*–Әдипнең чит илләрдәге тормышы турында нинди мәгълү­мат бирелгән?*

**IV. Фикер алышырга өйрәтү.**

1. **Текстның эчтәлеге буенча сорауларга җавап бирү**

Укытучы әдәбияттан эш дәфтәрләренә текстның эчтәлеге буенча сораулар төзеп язарга куша. Аннары бу сораулар укыла, тикшерелә, хаталар төзәтелә

 (159 нчы бит,1нче коммуникатив бирем).

**V. Йомгак ясау.**

*Өй эше:*

1) Г. Исхакыйның биографиясен сөйләргә әзерләнү;

2) сүзлек ярдәмендә «Тормышмы бу?» әсәреннән алынган өзекне уку.

 **Ф. Әмирханның тормыш һәм иҗат юлы**

 **(***7 сәгать дәрес бирелә***)**

*1-2 нче дәресләр*

**Максатлар:**Ф. Әмирханның тормыш һәм иҗат юлы турында башлангыч мәгълүмат бирү; укучыларның тың­лап аңлау күнекмәләрен камилләштерү; Ф. Әмирханның иҗатына кызыксыну уяту.

**Җиһазлау:** дәреслек, сүзлекләр, язучының портреты, китаплар күргәзмәсе, слайдлар, компьютер.

 **Дәрес барышы.**

**I.Оештыру**

**II**. **Актуальләштерү**

1.Өй эшен тикшерү.

Укылган өзек буенча грамматик биремнәр тикшерелә.

**III. Ф. Әмирханның тормыш һәм иҗат юлы белән таныш­тыру.**

Укытучы XX йөз башында иҗат иткән татар хал­кының иң күренекле язучылары, шагыйрьләре турында әйтә. Аннары Ф. Әмирханның алар арасында аерым урын алып торуы турында мәгълүмат бирелә.

 Слайдлар ярдәмендә Ф. Әмирханның тормыш юлы турында мәгълүмат бирелә.

**IV. Дәреслек белән эшләү.**

1. Тәрҗемә эше.

Укучылар дәреслектә бирелгән биографик белешмәне эчтән укыйлар. Аннары әсәрләрнең исемнәрен тәрҗемә итеп әйтәләр.

2. Сәнгатьле уку

Алга таба бер укучы шул ук мәгълүматны сәнгатьле итеп укый.

**V. Мөстәкыйль эш башкару.**

**1. Сорауларга җавап**

Укытучы өйрәнелгән материал буенча тактага сорауларны яза. Укучылар дәфтәрләренә җавапларын гына язалар. Ан­нары эш күмәк рәвештә тикшерелә, ягъни укучылар бер-бер артлы үз җавапларын укып чыгалар.

Сораулар:

- Фатих Әмирхан кайчан һәм кайда туган?

- Ф. Әмирхан кайда белем алган?

-Ул нинди телләр белгән?

-Ул рус телен ничек үзләштерә?

-Ф. Әмирхан кайчан яза башлый?

-Ул тагын нәрсә белән шөгыльләнә?

-Аның иң танылган әсәр­ләре ниндиләр?

**2. Җөмләләрне тәрҗемә итү.**

(163 нче бит, 4 нче коммуникатив бирем)

**VI. Йомгак ясау.**

*Өйгә эш*: Язучының биографиясен сөйләргә әзерләнергә

 **Ф. Әмирханның «Хәят» повесте белән таныштыру**

*3-4 нче дәресләр*

**Максатлар:** «Хәят» повестеннан өзек белән таныштыру; яңа лексик берәмлекләрне сөйләмдә кулланырга күнектерү; укучыларның фикер йөртү күнекмәләрен үстерү.

**Җиһазлау:** дәреслек, сүзлекләр.

 **Дәрес барышы.**

1. **Оештыру.**
2. **Белемнәрне актуальләштерү.**

 1.Биографик белешмә буен­ча әңгәмә кору.

2.Өй эшен тикшерү.

 **III. Текст белән эшләү.**

1. Текстны сәнгатьле уку

Башта «Хәят» повестеннан алынган өзек сәнгатьле итеп укыла.

1. Язма эш.

 Аннары укытучы әдәбият дәф­тәрләренә түбәндәге материалны әйтеп

 яздыра:

«Хәят» повесте 1911 нче елда язылган. Бу әсәр XX йөз башы прозасында аерым урын алып тора.Әсәрнең төп героинясы — Хәят. Ул урта хәлле гаиләдә туа, чагыштырмача иркен үсә. Европача киенә, русча әйбәт сөй­ләшә, рус яшьләре белән театрга йөрергә ярата. Шул ук вакытта сәгатьләр буе дога укый, татар ир-атларын күрсә, йөзен яшерә. Шул рәвешле, Хәят ике дөнья, ике мәдәният тәэсирендә үсә. Ике тормыш, ике төрле караш бераздан бәрелешә (сталкиваются).

Казан университеты студенты Михаил Хәятка гашыйк була, үзенең хисләре турында әйтә. Ләкин Михаил — рус егете! Татар кызына рус егетләре белән аралашырга ярый, ә кияүгә чыгарга катгый тыела (запрещается)...

Бервакыт театрда Хәят Мәскәү университеты студенты Гали Арслановны күрә. Ләкин татар кызы мөселман егете белән үзе теләгәнчә аралашырга тиеш түгел. Хәят язмышына буйсына, Гали аңа ошаса да, аның белән очрашмый.

Әнисе Хәятка яшь, бай Салих Фатыйховның рәсемен күр­сәтә. Хәят ул егет белән очрашмый да, аралашмый да, аның хисләре турында белми дә, ләкин әти-әнисе сүзенә каршы бармыйм дип, Салихка кияүгә чыгарга риза була. Салих обра­зын үзенең хыялында тудыра: ул — мәдәниятле егет, театрда еш була, баритон тавышы белән Хәятка җырлар җырлый...

Татар кызының тормыш фаҗигасе повестьның соңгы юлларында күренә:

— Илаһи (боже), мәхәббәт бир! Гомерлек мәхәббәт бир!

1. Әңгәмә.

Шуннан соң укытучы язылган мәгълүмат буенча сораулар бирә, сөйләшү үткәрә.

1. Тәрҗемә эше.

Укучылар тәрҗемә итәләр. Соңыннан берничә укучы үз фикерләрен белдерә.

1. **Йомгак ясау.**

 Өй *эше:* 2 нче коммуникатив бирем.

 **Ф.Әмирханың “Хәят” повестен өйрәнү**

*5 нче дәрес*

**Максатлар:** 1) укучыларның сөйләм күнекмәләрен актив­лаштыру;

2) сәнгатьле итеп һәм аңлап уку күнекмәләрен камилләштерү;

3) дуслык, мәхәббәт турында фикер йөртергә өйрәнү.

**Җиһазлау:** дәреслек, сүзлекләр.

 **Дәрес барышы.**

1. **Оештыру.**
2. **Белемнәрне актуальләштерү.**

 Өй эшен тикшерү.

 **III. Әңгәмә кору.**

Укучылар түбәндәге сорауларга җавап бирәләр:

*Әсәрнең төп героинясы кем?*

*Хәят сүзе нәрсәне аңлата?*

*Сез Хәят турында нәрсәләр белдегез?*

*Төп героиняга мөнә­сәбәтегез нинди?*

**IV.Дәреслек белән эшләү.**

1. **Әсәрнең эчтәлеге буенча сорауларга җавап бирү.**

Укытучы повесть турында түбәндәге мәгълүматны ж,иткерә һәм укучыларга сораулар бирә:

Повесть 17 бүлектән тора. Автор һәр бүлеккә исем бир­гән. Ә менә бу өзеккә нинди исем бирергә мөмкин? Бу өзекне «...» дип атарга мөмкинме?

Укучылар өзекне укыйлар, таныш булмаган сүзләрнең мәгънәләрен ачыклыйлар. Аннары укучылар өзеккә исем бирәләр. Берничә җавап тыңлана. Алар арасында иң яхшысы сайлана. Ахырдан укытучы Ф. Әмирхан бу бүлекне «Ах, Хәят, нинди матур син!» исеме белән атаган дип әйтә.

 **V. Дуслык һәм мәхәббәт турында фикер алышу.**

Бер укучы тагын бер тапкыр повестьның эчтәлеге белән таныштыра, һәм укытучы укучыларга түбәндәге сорауларбелән мөрәҗәгать итә:

*-Сезнеңчә, кешене белмичә, ярат­мыйча, аңа кияүгә чыгу дөресме?*

*- Сезнеңчә, мәхәббәт нәрсә ул? һ.б.*

Укучылар үзләре дә бер-берсенә сораулар бирә алалар. Аннары укучылар 1 нче биремне эшлиләр. Укытучы аларга ярдәм итә.

 **VI.Йомгак ясау.**

Өй *эше:* 2, 3 нче грамматик биремнәр; 2 кызга индивидуаль эш бирелә: Хәятның туганы Әминә белән очрашуын сәхнәләштерү. *(Укытучы кызларга текст­ны бирә һәм яттан өйрәнергә куша.)*

**Диалог:**

— Туганым, Әминә, мин монда!

— Әйдә, туганым, киен, мин сине хәзер үзебезгә алып китәм. Кич белән «Аркадия» клубына барырбыз.

— Юк, туганым, син үзең бүген бездә каласың.

— Нәрсә булды, туганым? (Хәят фотография күрсәтә.)

— Барасыңмы соң, туганым?

— Барыйммы соң? Әгәр барсам, миңа туган шәһәремнән китәргә туры киләчәк. Аннан соң минем монда ата-ана-ларым, дусларым, сез каласыз. Нишлим, туганым?

— Син әле бик яшь — синең клубларга, театрларга йөрер вакытың. Салих әфәнде белән очрашмагансыз. Ул сине яра­тамы, син аны яратырсыңмы?

— Шулай шул, туганым. Мин бит аңа гомерлеккә кияүгә чыгарга тиеш.

— Ә икенче яктан караганда, бу Салих әфәнде — матур, бай, тәрбияле егет.

— Әйе, әни әйтә: «Салих әфәнде — бик образованный егет»,— ди.

— Ә киемнәрен кара син аның — Европа костюмында. Мондый егеткә дә бармасаң, әти-әниең нәрсә әйтер! Бар, туганым, бар! Барыбер, кайчан да булса, барырга кирәк бит!

— Салих әфәнде (минем ярым) килер, сөям сине, Хәят дияр. «Сез шундый матур кыз» дияр. Ул үзенең баритон тавышы белән миңа җыр җырлар! Мин Салихка барырга риза! Илаһи, мәхәббәт бир! Илаһи, гомерлек мәхәббәт бир инде!

 **Ф.Әмирханың “Хәят” повестен өйрәнү**

 *6 нчы дәрес*

**Максатлар:** 1) укучыларның иҗади сәләтләрен үстерү;

2) укучыларның грамматик белемнәрен тирәнәйтү;

3) әңгә­мәдә катнашып, үз фикерләреңне җиткерә белүгә күнектерү.

**Җиһазлау:** дәреслек, сүзлекләр.

 **Дәрес барышы.**

 ***6 нчы дәрес***

1. **Оештыру.**
2. **Белемнәрне актуальләштерү.**

 Өй эшен тикшерү.

1. Башта 2, 3 нче грамматик биремнәр тикшерелә. Аннары әсәрдән алынган өзек сәхнәләштерелә. 2 кыз Әминә белән Хәятның очрашуын уйнап күрсәтәләр.
2. Сорауларга җавап.

 Бу күренешне карагач, башка укучылар укытучының сорауларына җавап бирәләр:

-Хәят кем белән очраша?

- Әминә аны кая чакыра?

-Алар нәрсә карыйлар?

-Хәят нәрсә турында уйлый?

-Әминә аңа нинди киңәш бирә?

-Хәят нәрсә турында хыяллана?

-Ул Ходайдан нәрсә сорый?

 **III. Өзекнең эчтәлеге буенча әңгәмә кору.**

 Укытучы бала­ларга беренче бүлектә Лизаның Хәятка: «Син нинди бәхет­ле!» — дип әйткән абзацны табып укырга куша һәм сорау бирә: Укучылар, сез ничек уйлыйсыз, Хәят бәхетле булыр­мы? Автор әсәрендә бу сорауга җавап биргәнме?

Укучылар үз фикерләрен әйтәләр.

 **IV. Яңа мәгълүмат белән таныштыру.**

Әсәрнең исеме — «Хәят». *Хәят* — фарсы сүзе, тормыш дигәнне аңлата. Әсәрдә шул вакытта яшәгән кешеләрнең тормышлары, язмышлары турында сүз бара. Гомумән ал­ганда, Ф. Әмирхан иҗатында хатын-кыз темасы әһәмиятле роль уйный. Аның тагын «Татар кызы» исемле повесте бар. XX гасыр башында татар хатын-кызының язмышы шушы әсәрләрдә яктыртылган.

Бу мәгълүмат белән таныштырганнан соң, укытучы укучы­ларга берничә сорау бирә һәм укучыларның фикерләрен тыңлый: Хәзерге вакытта хатын-кызларның тормышы ту­рында нәрсәләр әйтә аласыз? Бүгенге көндә дә мәхәббәт, ярату кебек төшенчәләр актуальме?

**V.Йомгак ясау.**

*Өй эше:* 1)3 нче коммуникатив бирем;2) өзекнең эчтәлеге буенча изложение язарга әзерләнеп килү.

 **Изложение**

*7 нче дәрес*

**Максат**: укучыларның язма сөйләм күнекмәләрен үстерү.

 **Дәрес барышы.**

1. **Оештыру.**
2. **Укылган өзекнең эчтәлеге буенча изложение яздыру.**
3. **Йомгак ясау.**

*Өй эше:* 5 нче грамматик бирем.

 **Г. Ибраһимовның тормыш юлы һәм иҗаты**

*( 6 сәгать дәрес бирелә)*

*1-2 нче дәресләр*

**Максатлар:** 1) күренекле татар язучысы Г. Ибраһимовның иҗаты белән таныштыру; 2) укучыларның тыңлап аңлау күнекмәләрен үстерү;

3) Г. Ибраһимов иҗатына кызыксыну уяту.

**Җиһазлау:** дәреслек, сүзлекләр, язучының портреты, китаплар күргәзмәсе, слайдлар, компьютер.

  **Дәрес барышы.**

1. **Оештыру.**
2. **Белемнәрне актуальләштерү.**

 Өй эшен тикшерү.

 1.Укучылар үзләре төзегән җөмләләрне чиратлашып укый­лар, хаталарын төзәтәләр.

 **III. Г. Ибраһимовның тормыш юлы һәм иҗаты белән таныштыру.**

1. Слайдлар ярдәмендә укытучы язучының тормышы турында мәгьлүмат бирә

**IV. Дәреслек белән эшләү.**

1. Дәреслектә бирелгән биографик мәгълүматны укучылар абзацларга бүлеп укыйлар, тәрҗемә итәләр.

2. Сүзлек өстендә эш.

*Шәхес* — личность;

*тәнкыйть* — критика;

 *күпкырлы* — многогранный;

*милләтчелектә гаепләп* — обвинив в нацио­нализме;

*атып үтерергә* — расстрелять;

*шәхес культы кор­баны* — жертва культа личности;

*төгәл* — точно; карак — вор;

*тамыр* — корень: тирән — глубокий;

*җәелә* — *здесь:* распро­страняется h.б.

Бу эшне башкарганда, укучылар сүзләрне сүзлекчәләргә язып баралар. Аннары укытучы эш дәфтәренә сораулар төзеп язарга куша. Биографик белешмәдәге һәр җөмләгә сорау язу мәҗбүри түгел. Укучылар якынча 4—5 сорау язарга тиешләр.

1. Текстны уку.

Аннары укучылар текстны тагын бер тапкыр игътибар белән укып чыгалар, төп мәгълүматны истә калдырырга тыры­шалар.

1. Сорауларга җавап.

 Соңыннан бер укучы тактага чыга. Укучылар аңа үзләренең сорауларын чиратлашып укыйлар, ә ул җавап биреп бара. Шул рәвешле, тагын берничә укучының белеме тикшерелә.

**V. Мөстәкыйль эш үткәрү.**

Укытучы һәр укучыга русча текст бирә, һәм укучылар аны контроль эш дәфтәрләренә тәрҗемә итәләр.

Г. Ибрагимов — видный татарский писатель, критик, ученый-филолог. Он родился 12 марта 1887 года в Башкортостане в деревне Султанмурат. Сначала он учится в дере­венской школе, затем получает знания в Оренбурге, Уфе.

Наиболее выдающиеся произведения Г. Ибрагимова — «Молодые сердца», «Глубокие корни», «Красные цветы» и др. Эти произведения переведены на многие языки. Он написал много статей об истории, культуре, искусстве, языке татар­ского народа. Г. Ибрагимов участвовал в организации татар­ских газет, журналов. Он составил учебники, книги для чтения, методические пособия по татарскому языку.

1. **Йомгак ясау.**

 *Өй эше:* 1 нче коммуникатив бирем (биографик белешмәне кабатлау); сүзләрне өйрәнү

 **Г. Ибраһимовның “Алмачуар” хикәясе белән танышу.**

*3- 4 нче дәресләр*

**Максатлар:**1) укучыларның тәрҗемә итү күнекмәләрен тикшерү; 2) сәнгатьле итеп һәм аңлап уку күнекмәләрен ка­милләштерү; 3) әсәрнең эчтәлегенә карата кызыксыну уяту.

**Җиһазлау:** дәреслек, сүзлекләр, компьютер.

 **Дәрес барышы.**

1. **Оештыру.**

**II. Белемнәрне актуальләштерү.**

1. Өйгә эшне тикшерү

 **III.Г. Ибраһимовның “ Алмачуар” хикәясе белән таныштыру.**

1. Язма эш

Башта укытучы балаларга әсәр­нең эчтәлеген яздыра.

«Алмачуар» хикәясе 1922 нче елда язылган. Әсәр кеше һәм табигать гармониясе турында. Хикәянең төп герое — Закир. Ул авылда яши, кечкенәдән табигать белән аралашып, эшләп үсә. Закир — саф күңелле, романтик рухлы. Ул үзенең туган җирен, туган авылын ярата, анда үскән һәр нәрсәгә игътибарлы.

Әсәрдә ат образына зур урын бирелгән. Билгеле булганча, авыл кешесенең тормышында ат бик зур роль уйнаган. Закирларның да атлары бар. Менә бер елны аларның бияләре колынлый. Колын ак таплы, күк төстә була. Закир аңа Ал­мачуар исеме бирә. Колын төз гәүдәле, озын аяклы ат булып үсә. Ул Закирның тормышында зур урын ала башлый. Ма­лай колынны карый, ашата, өйрәтә. Бервакыт бүреләр атның колынын ашыйлар, Алмачуарны да яралыйлар. Закир бик борчыла, елый. Бәхеткә, Алмачуар терелә. Закир әтисенә Алмачуарны эшләтергә рөхсәт бирми. Ул аны Сабантуйга, ат чабышына әзерли, җиңәргә тели. Менә Сабан туе да җитә. Авыл атлары арасында Алмачуар кебекләр юк. Ләкин бу Сабантуйга Башкортстаннан бик данлыклы чабышкы ат килә. Ул Алмачуарның төп көндәше була. Шуңа карамастан Алма­чуар беренче килә. Закир бик шатлана. Ләкин бу шатлык озакка бармый. Ярыштан соң Алмачуар йөри алмый баш­лый, ашамый, эчми һәм бер атнадан үлә. Закир өчен бу хәл фаҗига була, ул хәтта елый да алмый.

Алмачуар Закирның йөрәгендә, күңелендә мәңгелек яра булып кала. Төп геройның хисләре, кичерешләре тирән психологизм белән язылган.

Хикәя пейзаж картиналарына бик бай. Әсәрдә авыл хал­кының тормышы, татар халкының гореф-гадәтләре, бәйрәм­нәре бик оста сурәтләнгән.

Бу хикәя — балаларның яраткан әсәрләреннән берсе.

1. **Дәреслек белән эш**
2. Өзекне сәнгатьле уку

Аннары укытучы өзекне сәнгатьле итеп укырга куша.

1. Бирелгән рәсемнәргә туры килердәй җөмләләрне өзектән табып уку.

Аерым укучылар абзацлап укыйлар. Моннан соң дәфтәргә язылган мәгълүмат буенча фикер алышу оештырыла.

1. Сорауларга җавап.

Укучылар төрле сорауларга җавап бирәләр:

-Хикәя кайчан языл­ган?

-Аның төп герое кем?

-Әсәрдә сүз нәрсә турында бара?

-Сабан туе бәйрәме авылда ничек үтә?

-Сабан туенда иң зур ярыш нинди?

-Сабан туена атларны ничек әзерлиләр?

-Хикәянең эчтәлегенә карата мөнәсәбәтегез нинди?

 **V. Йомгак ясау.**

*Өй эше: 2* нче коммуникатив бирем.

 **Г.Ибраһимовның “Алмачуар” хикәясендә сабан туе күренешенең бирелеше**

*5 нче дәрес*

**Максатлар:**1) укучыларның бәйләнешле сөйләм күнекмә­ләрен үстерү; 2) грамматик биремнәрне ныгыту; 3) милли бәйрәмнәргә уңай мөнәсәбәт тәрбияләү.

**Җиһазлау:** дәреслек, сүзлекләр, компьютер.

 **Дәрес барышы.**

1. **Оештыру.**

**II. Белемнәрне актуальләштерү.**

1. **Әңгәмә кору.**

Сораулар:

Әсәрнең төп герое кем?

Сез аның турында нәрсәләр белдегез?

Татар халкының тормышында ат нинди роль уйный?

 Закир Алмачуарны ничек карый?

 Закир тор­мышында нинди фаҗига була?

 **2. Өй эшен тикшерү.**

Укучылар өзекнең эчтәлеген үз сүзләре белән сөйлиләр.

1. **Текст белән эшләү.**
2. ***Текстны уку*.**

Укучылар яңадан бер тапкыр өзекне абзацларга бүлеп укыйлар. Катлаулы җөмләләрне укытучы ярдәме белән тәр­җемә итәләр.

1. Грамматик биремнәр.

а) 1, 2, 3 нче күнегүләр телдән

б) 4, 5 нче күнегү­ләр язмача.

**IV. Йомгак ясау.**

*Өй эше:* өзекнең эчтәлеге буенча 8—10 сорау язып килү;

7 нче грамматик күнегү.

 **Г.Ибраһимовның “Алмачуар” хикәясе буенча йомгак дәрес.**

*6 нчы дәрес*

**Максатлар:** 1) укучыларның диалогик сөйләм күнекмә­ләрен үстерү; 2) русчадан татарчага тәрҗемә итәргә күнек­терү; 3) хайваннарга игътибарлы булырга өйрәтү.

**Җиһазлау:** дәреслек, сүзлекләр, компьютер.

 **Дәрес барышы.**

1. **Оештыру.**

**II. Белемнәрне актуальләштерү.**

1. Өй эшен тикшерү.

Берничә укучы башта 7 нче грамматик бирем буенча төзелгән җөмләләрне укый.

 **III. Текст өстендә эш.**

 1. Өзекнең эчтәлеге буенча сөйләшү үткәрү. Укучылар, чиратлашып, әйдә төзеп килгән сорауларынукыйлар һәм җавап бирәләр: бер укучы соравын укый, икенчесе аңа җавап бирә, һәм эш шулай дәвам итә. Аннары укытучы укучыларның дәфтәрләрен җыеп ала һәм, барлык сорауларны тикшереп, билге куя.

 2. Грамматик биремнәрне башкару.

Башта укучылар 6 нчы грамматик биремне язмача башка­ралар, аннары 8 нче күнегүне телдән эшлиләр.

3. Тәрҗемә итү.

Укучылар 5 нче коммуникатив биремне сүзлек ярдәмендә тәрҗемә итәләр.

1. **Йомгак ясау.**

*Өй эше:* 3, 4 нче коммуникатив биремнәр.

 **II курс**

**рус төркемендә укучы балалар**

 **өчен татар әдәбиятыннан дәрес эшкәртмәләре.**

 **Хәсән Туфанның тормыш юлы һәм иҗаты.**

*( 6 сәгать дәрес бирелә)*

 *1-2 нче дәресләр*

**Максатлар**: 1) татар шагыйрьләренең иҗаты белән таныштыруны дәвам итү; 2) уку һәм тәрҗемә итү кү­некмәләрен үстерү; 3) Хәсән Туфан иҗатына кызыксыну уяту.

**Җиһазлау:** дәреслек, сүзлекләр, шагыйрьнең портреты, китаплар күргәзмәсе, слайдлар, компьютер.

 **Дәрес барышы.**

1. **Оештыру.**

**II. Белемнәрне актуальләштерү.**

Өй эшен тикшерү.

Башта укучылар тозегән җөмләләрен укыйлар. Аннары теләүчеләр якын дуслары турында монолог сөйлиләр. Бер­ничә укучының хәбәрләмәсе тыңлана.

1. **Лексик берәмлекләрне үзләштерү.**
2. **Сүзлек өстендә эш.**

Укытучы биографик белешмәдәге яңа сүзләрне яздыра һәм тәрҗемәләрен әйтә:

*күчеп китәргә* — переехать;

*нигез* — основание; нигезләнеп —основываясь;

*мәҗбүр булырга* — быть вынужденным;

*тургай* — жаворонок;

*тамчы* — капля;

*энҗе* — жемчуг, жемчужина;

*дәвер* — время, период;

*сай­ланма әсәрләр* — избранные произведения.

 2**.Фонетика өстендә эш.**

Башта укучылар күмәк рәвештә укытучы артыннан сүз­ләрне дөрес әйтергә өйрәнәләр: хөрмәт, Тобол губернасы, күп тә үтми, Сүнчәләй, эшчәнлек, шөгыль, шөгыльләнә, вакыйга, вакыйгаларым, һәрвакыт, мәхәббәт, күңел, күңеленә, кергән, шагыйрь, шигырь, мәхәббәт лирикасының энҗеләре.

1. **Хәсән Туфанның иҗаты белән таныштыру**.
2. Слайдлар ярдәмендә шагыйрьнең иҗаты турында укытучы сөйләме
3. Текст белән эшләү.

Укучылар текстны абзацлап укыйлар.

**V. Ныгыту**

а) Сорауларга җавап.

Шуннан соң бер укучы, укытучы ролен башкарып, такта янына чыга һәм башкаларга сораулар бирә.

в) Тәрҗемә эше.

 **VI. Йомгак ясау.**

*Өй эше:* Хәсән Туфанның иҗаты турында сөйләргә өйрәнеп килү (1 нче коммуникатив бирем).

 **X. Туфанның «Илдә ниләр бар икән?» шигыре**

*3-4 нче дәресләр*

**Максатлар:**Г) X. Туфанның иҗаты белән таныштыруны дәвам итү; 2) укучыларның тыңлап аңлау күнекмәләрен үстерү; 3) монологик сойләм күнекмәләрен камилләштерү; 4) шагыйрьнең стиль үзенчәлекләрен аңлауга ирешү.

**Җиһазлау:** дәреслек, сүзлекләр, шагыйрьнең портреты, китаплар күргәзмәсе.

 **Дәрес барышы.**

1. **Оештыру.**

**II. Белемнәрне актуальләштерү.**

Берничә укучы X. Туфанның тормыш һәм иҗат юлы турында сөйли.

1. **Тыңлап аңлауга өйрәтү**.

1.Укытучы түбәндәге мәгълү­матны укый, ә укучылар тыңлыйлар.

XX ГАСЫРНЫҢ 30 нчы еллары — шәхес культы еллары. Бу елларда күп талантлы язучыларны һәм шагыйрьләрне кулга алалар, гаепсезгә гаеплиләр.

Х. Туфанның тормышында да «кара көннәр» башлана. Аңа да нахак бәла ягып, башта Язучылар союзыннан чыга­ралар, әсәрләрен бастырмый башлыйлар.

1940 нчы елның 17нче ноябрендә аны кулга алалар һәм «халык дошманы» дип атыйлар. X. Туфан башта Казан төрмәсендә утыра, аннан соң 10 ел каты режимлы төрмәдә һәм 5 ел Себердә сөргендә (ссылка) була. 16 ел аның турында гаиләсе бернәрсә дә белми, хат язарга да ярамый. Бу елларда X. Туфан үзенең искиткеч матур шигырьләрен яза. Ул Казан­га 1956 нчы елда гына кайта. Кызганычка каршы, бу вакытта аның хатыны һәм улы үлгән, кызы Гөлгенә генә исән калган була.

X. Туфанның хатыны — артистка, Луиза Салиаскарова була. Луиза Хәсәннең тормышында, иҗатында бик зур роль уйный. Ул аның хатыны да, ярдәмчесе дә, музасы да була. Хәсәнне кулга алгач, Луизаны да эшеннән чыгаралар, фати­рын да алалар, чөнки ул «халык дошманы» хатыны бит! Кечкенә улы авырый башлый, торырга урын булмый, бик авыр көннәр башлана. Луиза, донор булып, канын биреп, паек ала. Хәтта үзенең чәч толымын да сатарга мәҗбүр була. Шулай ул Хәсәнгә булышырга тырыша. Ләкин алар аралаш­мыйлар. 1955 нче елда Луиза каты авырудан соң үлеп китә.

X. Туфанның Луизага багышланган шигырьләре бик күп. Аларны тыныч кына укып булмый, чөнки шагыйрь үзенең хисләре, фаҗигасе, мәхәббәте турында язган.

2. Текстның эчтәлеген берничә укучы русча сөйли.

Укучыларның тыңлап аңлау күнекмәләрен тикшерү өчен, укытучы текстның эчтәлеген русча сөйләргә куша. Бер укучы сөйли башлый, икенчесе дәвам итә, өченчесе тәмамлый.

**IV**. **«Илдә ниләр бар икән?» шигырен анализлау**

1. Дәреслек белән эшләү.

Башта укытучы «Илдә ниләр бар икән?» шигырен үзе укып күрсәтә. Аннары 5 укучы һәр строфаны аерым укып тәрҗемә итә. Алга таба бер укучы шигырьне тулысынча укып чыга.

1. Сорауларга җавап.

Аннары аның эчтәлеге буенча сөйләшү үткәрелә. Бала­лар укытучының сорауларына җавап бирәләр:

* *Сез ничек уйлыйсыз, бу шигырь ничәнче елларда языл­ган?*
* *Бу вакытта шагыйрь кайда булган?*
* *Лирик герой туган иле турында нәрсәләр белә?*
* *Белергә тиешме?*
* *Белә аламы?*
* *Ул кем турында уйлый?*
* *Сөйгәне турында беләме?*
* *Автор кайсы юлларны, сүзләрне кабатлый һәм ни өчен?*

Төрле укучыларның фикерләре тыңлана, чагыштырыла, нәтиҗәләр ясала.

1. **Йомгак ясау.**

*Өй эше:* 1, 2 нче грамматик биремнәрне язма­ча эшләү; «Кайсыгызның кулы җылы?» шигырен сәнгатьле уку.

 **X. Туфанның «Кайсыгызның кулы җылы?» шигыре**

*5 нче дәрес*

**Максатлар**: 1) укучыларда аңлап уку күнекмәләре булды­руга ирешү; 2) укучыларның фикерләү сәләтен үстерү; 3) көч­ле шәхесләргә соклану хисен тәрбияләү.

**Җиһазлау:** дәреслек, сүзлекләр, шагыйрьнең портреты, китаплар күргәзмәсе, компьютер.

 **Дәрес барышы.**

 **I.Оештыру.**

 **II. Белемнәрне актуальләштерү**

1.Өйгә эшне тикшерү.

2. Әңгәмә кору.

Укучылар бер-бер артлы укытучының сорауларына җавап бирәләр: «Кайсыгызның кулы җылы?» шигыре нәрсә ту­рында? Автор кайсы юлларны, сүзләрне кабатлый? Ши­гырьдә нинди җөмләләр күп?

1. **«Кайсыгызның кулы җылы?» шигырен анализлау.**

**1. Дәреслек белән эшләү.**

**1) Әйтелеш өстендә эшләү.**

Башта укытучы үзе «Кайсыгызның кулы җылы?» шигы­рен сәнгатьле итеп укый, аннары аерым сүзләрнең әйте­лешенә игътибар итә: *егылмаска өйрәтте, ертасымы, бәйлисе бар, килделәр, бусы, сау, бирсәләр, дисәләр, шундадыр, кайсы­гызның* һ.б. Укучылар аларны истә калдыралар һәм әйтеп баралар. Укытучы тагын бер тапкыр шигырьне укый. Бу вакытта музыкаль фон куллану уңышлы. Аннары укучы шигырьне сәнгатьле итеп укый.

1. **Шигырьнең эчтә­леге буенча әңгәмә.**

Алга таба шигырьнең эчтә­леге буенча әңгәмә үткәрү өчен, укытучы балаларга сораулар бирә:

 *Шигырь кемгә багышланган?*

*Сезнеңчә, ул ничәнче елда язылган?*

*Лирик герой кайда?*

*Аның белән нәрсә булган?*

*Аңа авырмы?*

*Лирик геройга нәрсә килгән?*

*Хатта нәрсә дип язылган?*

 *Кайткач, аңа нәрсәләр күрсәтәләр?*

*Сөйгәне белән нәрсә булган?*

 *Дөнья аны нәрсәгә өйрәткән?*

*Җылы кул нәрсәне белдерә?*

1. **Йомгак ясау.**

*Өй эше:* Хәсән Туфанның бер шигырен яттан өйрәнү (2 нче коммуникатив бирем).

 **X. Туфанның «Иртәләр җитте исә» шигыре**

*6 нчы дәрес*

**Максатлар**: 1) «Иртәләр җитте исә» шигырен сәнгатьле итеп һәм аңлап укуга ирешү; 2) X. Туфанның иҗатына хөрмәт тәрбияләү; 3) М. Җәлил турында белемнәрне искә төшерү, М. Җәлил турында мәгълүмат бирү.

**Җиһазлау:** дәреслек, сүзлекләр, шагыйрьнең портреты, китаплар күргәзмәсе, компьютер.

 **Дәрес барышы.**

 **I.Оештыру.**

 **II. Белемнәрне актуальләштерү**

Өйгә эшне тикшерү.

Укучылар «Кайсыгызның кулы җылы?» шигырен яттан сөйлиләр.

2. Әңгәмә кору.

 **III.** **«Иртәләр җитте исә» шигырен өйрәнүгә кереш.**

1**. Әңгәмә кору**.

Сез М. Җәлил турында өйрәндегез. Әйте­гез әле,

*М. Җәлил — ул кем? ( Герой-шагыйрь.Советлар Союзы Герое.)*

*Аңа ни өчен шундый исемнәр бирелгән?*

*Ка­занда М. Җәлил белән бәйле нинди урыннар бар?*

 *Сез кайларда булдыгыз?*

Укучылар җавап бирергә кыенсынсалар, укытучы үзе М. Җәлилнең фронт, төрмә еллары, үлеме, «Моабит дәфтәр­ләре» турында кыскача сөйли. Аның хатыны Әминә, кызы Чулпан исемле булуын әйтә, фоторәсемнәр, фотоальбом күрсәтә.

**2. «Иртәләр җитте исә» шигырен өйрәнү.**

**а) Сүзлек эше.**

Башта сүзлек эше оештырыла. Балалар «Иртәләр җитте исә» шигыреннән түбәндәге сүзләрне сүзлекчәләренә язалар:

 *яр* — возлюбленный(-ая);

*ни* — что; куе — густой;

*тузан* — пыль; сыман — как;

*сөенеч* — радость;

*исә* — *здесь:* же;

*ги­зә* — блуждает.

б**) Әйтелеш өстендә эш.\**

**в) Шигырьне сәнгатьле уку.**

Аннары укытучы шигырьне сәнгатьле итеп укый.

**г) Тәрҗемә эше.**

Соңын­нан 5 укучы берәр строфаны укып тәрҗемә итә.

**д) Сорауларга җавап**

Ахырдан шигырьнең эчтәлеге буенча сөйләшү үткәрелә.

*Шигырь кемгә багышланган?*

*Лирик герой нинди күлмәк кия һәм ни очен?*

*Ул сөйгәне турында беләме?*

*Сөйгән яры нинди хәбәр көтә?*

*Сөенечле хәбәр киләме?*

*Сөйгән ярының гомере ничек үтә?*

*Автор кайсы юлларны, сүзләрне кабат­лый һәм ни өчен?*

**е)Нәтиҗә ясау**

4 нче коммуникатив биремгә нигезләнеп, укучылар фикер­ләрен гомумиләштереп әйтәләр.

**IV. Йомгак ясау.**

*Өй эше:* 5 иче коммуникатив бирем (рус шагыйрьләренең берсе турында хикәя язып килергә); 3 нче грамматик бирем.

 **Р. Фәйзуллинның тормыш юлы иҗаты**

*(4 сәгать дәрес бирелә)*

*1 нче дәрес*

**Максатлар:** 1) Р. Фәйзуллинның иҗаты турында мәгълү­мат җиткерү; 2) укучыларның язма сөйләм күнекмәләрен үстерү; 3) татар шигъриятенә кызыксыну уяту.

**Җиһазлау:** дәреслек, сүзлекләр, шагыйрьнең портреты, китаплар күргәзмәсе, компьютер.

 **Дәрес барышы.**

 **I.Оештыру.**

 **II. Белемнәрне актуальләштерү.**

 **III. Р. Фәйзуллиннның томыш юлы һәм иҗаты белән танышу.**

* 1. **Биографиясе белән таныштыру.**

Укытучы, слайдлар кулланып, Р. Фәйзуллинның тормыш һәм иҗат юлы турында сөйли.

* 1. **Дәреслек белән эшләү**

Аннары укучылар 197 нче биттәге библиографик белешмәне укыйлар һәм укытучының сорауларына җавап бирәләр:

Р. Фәйзуллин кайсы якта туган?

Булачак шагыйрь кайда белем алган?

Р. Фәйзуллин балалар өчен нинди җыентыклар чыгарган?

Хәзерге вакытта шагыйрь нәрсәләр белән шөгыльләнә? һ.б.

 Аннары укытучы балаларга түбәндәге планны дәфтәрлә­ренә язарга куша:

1) Р. Фәйзуллинның бала чагы һәм студент еллары.

2) Р. Фәйзуллин — балалар шагыйре.

3) Р. Фәйзуллин — популяр җырлар авторы.

4) Р. Фәйзуллин — публицист.

Шушы план буенча укучылар чиратлашып сөйлиләр.

 **IV.Язма сөйләмгә өйрәтү.**

1. **Тәрҗемә эше.**

Укучыларга түбәндәге текст таратыла. Алар текстны русчадан татарчага тәрҗемә итәләр. Аннары укытучы язма эшләрне җыеп ала, тикшерә, бәяли.

Р. Файзуллин — известный поэт, публицист. Он родился в 1943 году в Рыбно-Слободском районе Татарстана. После школы Равиль Файзуллин учился в КГУ. В студенческие годы он начал писать стихи.

Р. Файзуллин пишет и для взрослых, и для детей. Многие произведения поэта переведены на русский, немецкий, фран­цузский, арабский и другие языки.

Р. Файзуллин — автор многих публицистических заметок.

Поэт часто бывает в разных республиках, зарубежных странах и делится своими впечатлениями о путешествиях.

На стихи Р. Файзуллина написано много песен, например, «Лебеди», «Тоска», «Вот и мы выросли, мама».

Р. Файзуллин — лауреат Государственных премий имени Г. Тукая и М. Джалиля.

**VI. Йомгак ясау**.

*Өй эше:* Р. Фәйзуллинның биографиясе буенча 8 сорау язу.

 **Р.Фәйзуллинның “Яздан аерып булмый Тукайны” шигыре**

*2 нче дәрес*

**Максатлар:** 1) сәнгатьле уку күнекмәләрен үстерү; 2) ши­гырьләрнең мәгънәсенә төшенүгә ирешү; 3) татар халкының мәшһүр шәхесләренә хөрмәт хисе тәрбияләү.

**Җиһазлау:** дәреслек, сүзлекләр, шагыйрьнең портреты, китаплар күргәзмәсе, компьютер.

 **Дәрес барышы.**

 **I.Оештыру.**

 **II. Белемнәрне актуальләштерү.**

1.Өй эшен тикшерү.

Укучылар язып килгән сорауларын укыйлар. Укытучы аларның хаталарын төзәтеп бара һәм билге куя

2. Әңгәмә кору.

Укучыларга түбәндәге сорауларны бирергә мөмкин:

*Үткән дәрестә кайсы авторның иҗаты белән таныштык?*

 *Ул кем буларак танылу алган?*

*Аның иң танылган шигырьләре ниндиләр?*

**III. Яздан аерып булмый Тукайны” шигырен өйрәнү**

1..Дәреслек белән эшләү.

а) Сәнгатьле уку.

Башта беренче шигырь сәнгатьле итеп укыла. Укытучы үзе укып күрсәтә һәм берничә баладан укыттыра.

б) Сорауларга җавап.

Аннары укытучы шигырьнең эчтәлеге буенча сораулар бирә:

*Бу шигырьдә сүз нәрсә турында бара?*

*Тукайны ни очен яздан аерып булмый?*

*Г. Тукай кайчан туган һәм кайчан дөньядан киткән?*

 *«Язда килгән, язда ул янган» сүзләрен ничек аңлыйсыз?*

 *Авторның Тукайга мөнәсәбәте нинди?*

в) Язма эш

Аннан соң укытучы балаларның дәфтәрләренә түбәндәге мәгълүматларны яздыра.

«Яздан аерып булмый Тукайны» шигырен күренекле шагыйрь Равил Фәйзуллин Г. Тукайга багышлаган. Р. Фәй­зуллин Тукайны башкалар белән чагыштыра. Автор очен Тукай — татар халкының йөрәге. Тукай — игелеклек, гадел­лек, халыкка хезмәт итү үрнәге. Тукай өчен апрель — симво­лик ай, чөнки ул апрельдә туган һәм апрельдә үлгән. Тукай — ул тарих. Тукай — ул бүгенге көн. Тукай — ул киләчәк.

г) Тәрҗемә эше

 **IV**. Йомгак ясау.

*Өй эше:* «Бер язмышка — ничә тел!» шигы­рен сәнгатьле итеп укырга өйрәнү; 1 нче коммуникатив бирем.

 **Мөстәкыйль эш.**

*3 нче дәрес*

**Максатлар:** 1) укучыларның бәйләнешле сөйләм күнекмә­ләрен камилләштерү; 2) мөстәкыйль эшләү осталыгын артты­ру; 3) чит ил халыкларының милли традицияләренә кызык­сыну уяту.

**Җиһазлау:** дәреслек, сүзлекләр.

 **Дәрес барышы.**

 **I.Оештыру.**

 **II. Белемнәрне актуальләштерү.**

Өй эшен тикшерү.

 **III.Әңгәмә кору.**

1. Башта укучылар «Яздан аерып булмый Тукайны» шигы­рен сәнгатьле итеп укып чыгалар, эчтәлеге буенча үз фикер­ләрен белдерәләр.
2. Аннары «Бер язмышка — ничә тел!» ши­гыре укыла һәм аның эчтәлеге буенча фикер алышу оешты­рыла. Аерым укучылар шигырьләрнең русчага тәрҗемәсен әйтеп күрсәтәләр.

 **IV. Мөстәкыйль эш башкару.**

 Укытучы балаларга әдәбият дәфтәрләренә түбәндәге сорау­ларны яздыра һәм җавап бирергә куша:

«*Бер язмышка — ничә тел!» шигыре кемгә багышланган?*

 *Сез М. Җәлил турында нәрсәләр беләсез?*

 *М. Җәлилнең туган теле нинди тел?*

 *Туган телне безгә кем өйрәтә?*

*Дәүләт теле ул нинди тел?*

 *Дошман теле ул нинди тел?*

 *М. Җәлилне кайчан җәзалан үтерәләр?*

*Сез ничек уйлыйсыз, бу вакытта ул кемнәр, нәрсәләр турында уйлаган?* *Шагыйрь соңгы сүзләрен кайсы телдә әйткән?*

Укытучы, телдән җавап биргәннәре өчен, укучыларга билгеләр куя.

 **V. Дәреслек белән эшләү.**

Укучылар «Коррида» текстын абзацларга бүлеп укыйлар.

1. **Йомгак ясау**.

 Өй *эше:* «Коррида» өзеген ахырга кадәр укып чыгу.

 **Р.Фәйзуллинның «Коррида» әсәре**

*4 нче дәрес*

**Максатлар**: 1) укучыларның аңлап уку күнекмәләрен камилләштерү; 2) грамматик белемнәрне ныгыту; 3) испан халкының гореф-гадәтләре белән таныштыру.

**Җиһазлау:** дәреслек, сүзлекләр, компьютер, слайдлар.

 **Дәрес барышы**.

 **I.Оештыру.**

 **II. Белемнәрне актуальләштерү.**

Өй эшен тикшерү

**III.Текст өстендә эш.**

1. **Өзекне уку**

«Коррида» исемле өзек тулысынча укыла. Укытучы уку­чыларның уку күнекмәләрен бәяли һәм билгеләр куеп бара.

Слайдлардагы рәсемнәргә туры килгән җөмләләр табып укыла.

1. **Әңгәмә үткәрү.**

Укытучы түбәндәге сорауларны бирә:

*Сез нинди ярышлар карарга яратасыз?*

*Татарстанда нинди ярышлар үткәрелә?*

 *Ат чабышлары кайда уздырыла?*

*Үзәк стадионда нинди ярышлар карарга мөмкин?*

*Сезнең авылыгызда (шәһәре­гездә) нинди кызыклы ярышлар үткәрелә? Коррида кайсы халыкның милли уены?*

*Сезгә андый ярышлар ошыймы?*

1. **Тәрҗемә эше.**

Укытучы русча йткән җөмләләрне укучылар тексттан табып укыйлар.

Слайдлардагы рәсемнәргә туры

1. **Грамматик биремнәр.**

Ахырдан грамматик биремнәр эшләнә. Укучылар 2, 3, 4 нче күнегүләрне телдән эшлиләр. 5 нче күнегү үрнәк буенча язмача эшләнә.

**IV.Йомгак ясау**.

Өй *эше:* 6, 7 нче грамматик күнегүләр.

 **Г. Бәшировның тормыш һәм иҗат юлы**

 **(*5 сәгать дәрес бирелә)***

*1 нче дәрес*

**Максатлар:**Укучыларны Г. Бәшировның тормыш һәм иҗат юлы белән таныштыру; монологик сөйләм күнекмә­ләрен камилләштерү; укучыларда мөстәкыйль эшләү кү­некмәләре булдыру.

**Җиһазлау**: дәреслек, өстәмә материал, язучының портреты, компьютер.

 **Дәрес барышы.**

 **I.Оештыру.**

 **II. Актуальләштерү.**

 Өй эшен тикшерү

 **III. Г. Бәшировның тормыш һәм иҗат юлы белән таныштыру**

* 1. Дәреслек белән эшләү.

а) Текстны уку

Башта укытучы 183 нче биттәге биографик белешмәне үзе укып күрсәтә. Аннары укучылар текстны абзацлап укыйлар.

 б) Сорауларга җавап бирү.

Аннан соң алар укытучының сорауларына җавап бирәләр:

 *Г. Бәширов гражданнар сугышына кадәр нәрсә белән шө­гыльләнгән?*

*Г. Бәширов 30 нчы елларда кайларда эшли?*

*Г. Бәширов нинди әсәрләр иҗат иткән?*

*Язучының иң атаклы романы ничек атала?*

*Г. Бәширов нинди бүләкләргә лаек була?*

Алга таба бер укучы такта янына чыга, балалар аңа текст­ның эчтәлеге буенча сораулар бирәләр.

 в) Мөстәкыйль эш

Ахырдан мөстәкыйль эш үткәрелә. Укытучы балаларга китапларын ябарга куша һәм текст буенча сораулар бирә, ә укучылар җавапларын гына язып баралар. Укытучы дәфтәрләрне җыеп ала, эшләрне бәяли һәм билге куя.

 **IV. Йомгак ясау.**

Өй. *эше:* 1, 2 нче коммуникатив биремнәр.

 **Г. Бәшировның “Туган ягым – яшел бишек” повестенда сабантуй күренешләре.**

*2-3 нче дәресләр*

**Максатлар:**1) сәнгатьле итеп һәм аңлап уку күнекмәләрен үстерү; 2) бәйләнешле сөйләм күнекмәләрен тикшерү; 3) та­тар халык бәйрәмнәренә кызыксыну уяту.

**Җиһазлау**: дәреслек,сүзлекләр, слайдлар, компьютер.

 **Дәрес барышы.**

 **I.Оештыру.**

 **II. Актуальләштерү.**

 Өй эшен тикшерү

1—2 укучы Г. Бәшировның иҗаты турында сөйли.

 **III. Әңгәмә кору.**

Балалар укытучының сорауларына җавап бирәләр:

*Татар халкының иң күңелле милли бәйрәме нинди?*

 *Бу бәйрәм кайчан үткәрелә?*

*Ул ни өчен Сабан туе дип атала?*

 *Бу бәйрәмдә кемнәр катнаша?*

 *Татарстаннан тыш ул тагын кайларда үткәрелә?*

*Анда нинди ярышлар була?*

 **IV.Дәреслек белән эшләү.**

**1. Өзекне уку.**

Башта укучылар «Язгы сабан туйлары» өзеген абзацлап укыйлар, таныш булмаган сүзләрнең мәгънәләрен ачыклап баралар.

**2. Сорауларга җавап бирү.**

 Аннары түбәндәге сорауларны дәфтәрләренә язалар һәм аларга телдән җавап бирәләр:

*Бу өзектә сүз нинди бәйрәм турында бара?*

 *Малай ни өчен йоклый алмый?*

*Әнисе улын ничек тынычландыра?*

*Әнисе кичтән бәйрәмгә ничек әзерләнә?*

 *Малай кайчан уяна?*

*Иртә белән бәйрәм ничекбашланып китә?*

 *Малайның апасы нәрсә пешерә?*

*Аннан соң бәйрәм ничек дәвам итә?*

 *Бу әсәрдә кайсы райондагы Сабан туе турында язылган? Сезнең анда булганыгыз бармы?*

*Хәзер Сабан туйлары ничек үтә?*

Сорауларга җавап бирүне чиратлашып та оештырып була, укучылардан парлап та сорарга мөмкин.

3**. Слайдлар ярдәмендә Сабантуйдагы ярышлар турында сөйләү.**

**4. “Безнең авылда Сабантуй” темасына язмача хикәя төзеп сөйләү.**

 **IV. Йомгак ясау.**

*Өй эше:* 3 нче коммуникатив бирем (диалог төзеп сөйләү).

 **Г. Бәшировның “Туган ягым – яшел бишек” повестен өйрәнү**

*4 нче дәрес*

**Максатлар**: 1) укучыларның диалогик сөйләм күнекмә­ләрен камилләштерү; 2) грамматик белемнәрне ныгыту; 3) укучыларның иҗади активлыкларын үстерү.

**Җиһазлау:** дәреслек, сүзлекләр.

 **Дәрес барышы.**

 **I.Оештыру.**

 **II. Актуальләштерү.**

 Өй эшен тикшерү

Укучылар өзекнең эчтәлеге буенча төзеп килгән диалог­ларын сөйлиләр.

 **III. Дәреслек белән эшләү.**

**1. Сүзлек өстендә эш.**

Башта 4 нче коммуникатив биремдәге сүз һәм сүзтезмәләр укыла, алар белән җөмләләр төзеп әйтелә. Аларны укучылар истә калдырсыннар өчен, укытучы җөмләләрне берничә уку­чыдан кабатлаттыра.

**2. Сорауларга җавап.**

Аннары укытучы түбәндәге сорауларны әйтеп яздыра.

*Сез укыган өзектә сүз нәрсә турында бара?*

 *Г. Бәширов бу әсәрендә нәрсәләрне сурәтли?*

*Сез Сабан туе турында тагын нәрсәләр беләсез?*

 *Бәйрәм кайчан һәм кайда үткәрелә?*

*Сабан туенда нинди ярышлар үткәрелә?*

*Синең ярышларда катнаш­каның бармы?*

 *Гадәттә, кешеләр ничек күңел ачалар?*

*Сабан туеның иң төп ярышы — көрәш турында нәрсәләр беләсең?*

*Чит илләрдә яшәүче татарлар бу бәйрәмне үткәрәләрме?*

**3. Тәрҗемә эше.**

Бирелгән өзекне укытучы русча әйтә, укучыолар татарчасын табып укыйлар.

**4. Сораулар төзү**

Текстка 8 сорау төзеп әйтелә.

5**. 3 нче грамматик бирем эшләнә**, фигыльләрнең заман формалары кабатлана.

 **IV. Йомгак ясау**.

 **Г. Бәши­ров сүзләренә язылган “Җидегән чишмә” җыры**

*5 нче дәрес*

**Максатлар:** 1) монологик сөйләм күнекмәләрен тикшерү; 2) укучыларның лексик белемнәрен тирәнәйтү; 3) татар музыкасына кызыксыну уяту.

**Җиһазлау:** дәреслек, компьютер, магнитофон.

 **Дәрес барышы**.

 **I.Оештыру.**

 **II. Актуальләштерү.**

 Өй эшен тикшерү

 **III. «Җидегән чишмә» җыры белән таныштыру**.

Укытучы «Җидегән чишмә» җырының сүзләре Г. Бәши­ров һәм музыкасы композитор Сара Садыйкова тарафыннан язылганын әйтә.

* 1. **Сүзлек өстендә эш.**

 Аннары укучылар җыр текстын дәфтәр­ләренә язалар, яңа сүзләрнең мәгънәләрен ачыклыйлар. Укытучы түбәндәге сүзләрнең тәрҗемәләрен яздыра:

улак — водопойная колода;

*ямансу* — грустно; ч

*челтер-челтер итеп* — журча;

 *йөзек* — кольцо;

*җанкай-җанаш* — милая;

*куаныр­га* — радоваться;

*вәгъдә* — обещание;

*тал* — ива;

*яр* — *здесь:* возлюбленный;

*бөгелергә* — качаться;

*җидегән чишмә (җиде чишмәдән торган чишмәләр төркеме)* — семь родников.

 2. **Шигырьне сәнгатьле уку**

Укытучы шигырьне сәнгатьле итеп укып күрсәтә. Аннары укучылар бер тапкыр эчтән укып чыгалар, һәм берничә укучы сәнгатьле итеп укый.

 3. **Сорауларга җавап.**

Ахырдан җыр тыңлана. Укы­тучы бу җырның популярлыгы турында әйтә һәм сораулар бирә:

*Сез татар җырларын тыңлыйсызмы?*

 *Татар җырчы-ларыннан кемнәрне беләсез?*

*Татарстанда нинди җыр фести­вальләре үткәрелә?*

 **4. Күнегүләр өстендә эш.**

Аннары 1, 2 нче грамматик биремнәр эшләнә.

 **IV. Йомгак ясау**.

 Өй *эше:* «Язгы сабан туйлары» өзегеннән 8 сүз белән җөмләләр төзеп язу.